Hildur Björnsdóttir segir hugmyndina að tillögunni hafa blundað í sér lengi og rími við umræðuna um Húsdýragarðinn undanfarið . vísir / vilhelm Hildur Björnsdóttir , borgarfulltrúi Sjálfstæðisflokksins , hefur lagt fram tillögu í borgarráði sem snýr að því að borgin hætti að halda villt spendýr , fugla , skriðdýr og önnur dýr sem þrífast best í villtri náttúru í Fjölskyldu - og húsdýragarðinum í Reykjavík . Nokkur umræða spratt aftur upp um aðbúnað sela og villtra dýra almennt í Húsdýragarðinum eftir að tilkynnt var að Snorri , um þrítugur selur , hafi drepist í síðasta mánuði . Hildur segir hugmyndina að tillögunni hafa blundað í sér lengi og rími við umræðuna um Húsdýragarðinn undanfarið . „ Ég held að fólk í dag sé miklu meðvitaðra um aðbúnað dýra í dýragörðum og vill gera betur . Mér finnst ákveðin tímaskekkja hvernig við höldum á málum í garðinum . “ Hún segir að sér þyki mjög eðlilegt að borgin hætti að halda villt dýr og halda þeim lokuðum í Húsdýragarðinum . „ Þá einbeitum við okkur frekar að því að hafa húsdýr sem er hægt að bjóða upp á góð skilyrði . Þá geti börn og fjölskyldur áfram kynnst þessum húsdýrum í einhverju eðlilegu og góðu umhverfi þar sem þeim líður vel . “ Snorri kom í heiminn árið 1989 . Fjölskyldu - og húsdýragarðurinn Unnið til dæmis í samstarfi við Náttúrufræðistofnun Í tillögunni sem lögð var fyrir borgarráð segir að unnið verði í samstarfi við Náttúrufræðistofnun Íslands eða aðra viðeigandi aðila að bestu skilyrðum fyrir þau dýr sem þegar megi finna í Húsdýragarðinum , það er hvort þeim verði unnt að sleppa eða hvort þau fái að ljúka lífdögum í garðinum . „ Þannig verði ekki tekið á móti fleiri dýrum í garðinum , öðrum en íslenskum húsdýrum sem bjóða má lífvænleg skilyrði . Áfram verði þó unnið að verkefninu „ Villt dýr í hremmingum ” sem unnið er í samstarfi við Náttúrufræðistofnun og miðar að því að koma villtum dýrum sem lent hafa í hremmingum til heilsu á ný . Þeim verði svo sleppt aftur til sinna heimkynna ef aðhlynningin ber árangur , “ segir í tillögunni sem hefur verið vísað til meðferðar umhverfis - og heilbrigðisráðs Reykjavíkurborgar . Uppfært með viðtali við Hildi í Bítinu á Bylgjunni 9. desember . Selurinn Snorri , sem hefur dvalið í Húsdýragarðinum í Reykjavík frá 1990 , kvaddi þessa jarðvist og hélt á fund feðra sinna á dögunum .